Урок теми: Ватта хисепле, хăв та ватăлăн

 (Г.Н. Волковăн „Ăслă ача” хайлавĕ тăрăх)

**Урок тĕсĕ.** Хутăш урок.

**Урок тĕллевĕсем:**Геннадий Волковăн пурнăçĕпе пултарулăхĕ çинчен кĕскен вĕренесси, писателĕн «Ăслă ача» хайлавне вуласа тишкересси; ачасене пĕлÿ шырас ĕçе хăнăхтарса пырасси, ыйтусем тăрăх харпăр хăй шухăшне калама вĕрентесси.

**Вĕренекенсен результачĕсем:**

**Харкамлăх результачĕсем (личностные УДД):**

- Ваттисене хисеплеме вĕренни.

. - Харпăр хăйĕн тата тантăшĕсен ĕç – хĕлне сăнас – хаклас хăнăхусене алла илсе пыни.

**Предметсен пĕрлĕхлĕ результачĕсем (метапредметные):**

**Йĕркелÿ ВУД (регулятивные УУД):** ума лартнă тĕллеве пурнăçлама тухăçлă мелсем суйласа илни; вулавăн тĕрлĕ мелĕсемпе усă курни, текстпа ĕçлеме, ăнлавсене хак пама, пĕтĕмлетÿсем тума пĕлни.

 Хутшăну **ВУД (коммуникативные УУД):** мăшăррăн, пĕчĕк ушкăнпа, пĕрле ĕçлеме – пĕрлĕхлĕ ĕçĕн харкам пайне пурнăçлама хăнăхни.

**Информаци ВУД (познавательные УУД):** тĕрлĕ информаци çăл куçĕпе усă курма пултарни (кĕнеке, хаçат-журнал, Интернет).

**Ĕç мелĕсемпе меслечĕсем**: ыйту-хурав, учитель сăмахĕ, ачасен калаçăвĕ, шырав-тĕпчев, тишкерÿ-пĕтĕмлетÿ, илемлĕ вулав, пăхмасăр каласси, вăйă.

**Кирлĕ хатĕрсем**: компьютер, валеçÿ карточкисем, тĕрлĕ тĕслĕ хутсем.

 Урок юхăмĕ:

**1.Сывлăх сунатăп. Пĕр-пĕрне** ăнăçу сунса йăл кулар та паянхи урока пуçлар.

**2.Паянхи** урокăн темине палăртма пире, ачасем, вырăс поэтессин Л. Татьяничевăн (слайд) „Берегите старых людей” сăвви пулăшĕ. Тимлĕ итлĕр.

- учитель вулавĕ

- Ачасем, автор пире камсем çинчен калать?

- Апла пулсан паянхи урокра камсем çинчен калаçăпăр?

-Тĕрĕс..

-Автор пире мĕн каласшăн?

-Тĕрĕс. Апла пулсан паянхи урок тĕп тĕллевсенчен пĕри мĕн вăл?

**Ачасен хуравĕ:**

- ватă çынсене хисеплеме вĕренесси.

**Учитель сăмахĕ:**

 Ватă çынсене хисеплес ыйтăва нумай писательпе поэт хускатнă. Вĕсенчен пĕри Г.Н. Волков. Апла пулсан пирĕн тепĕр тĕллев мĕн вăл ?

**Ачасен хуравĕ:**

- унăн хайлавĕпе паллашасси.

**Учитель сăмахĕ:**

Г.Н. Волков (слайд) чи малтанах этнопедагог. Кам-ха вăл этнопедагог? **Ачасене воспитани парас ĕçре халăх педагогики мĕнле вырăн йышăннине тĕпчекен.** Акă сирĕн умра ачасем валли çырнă пĕр кĕнеки –„Кил илемĕ”. Ку кĕнеке тĕрлĕ хайлавсенчен тăрать. Вĕсем калăпăшĕпе пысăк мар, анчах çав тери тарăн шухăшлă, ăса вĕрентсе калакан хайлавсем. Вĕсенче автор ĕçе юратмалли çинчен те, кил-йышра йĕркеллĕ, туслă пурăнмалли çинчен те çырнă. Эпир паян вулакан хайлав вара ваттисене хисеплемелли ыйтăва хускатать. Хайлав ячĕ „Ăслă ача”.

**3.Хайлава вулани, вуланă май словарь ĕçĕпе паллашни.**

**4..Хайлаври ĕç пуç мĕнле йĕркепе пулса иртет? Тĕрĕс çыхăнтарăр. (Теори материалне аса илесси: ĕç пуçламăшĕ, ĕç аталанăвĕ, чи çивĕч самант, ĕç вĕçленĕвĕ)**

1.Ĕç пуçламăшĕ Ват çыннăн пурнăçĕ лайăхланать.

2.Ĕç аталанăвĕ Пĕр ватă çын хăй ывăлĕпе кинĕ патĕнче

 пурăннă. Кинĕ ăна тарăн вара кайса

 пăрахма хушнă.

3.Чи çивĕч самант Ывăлĕ ватă ашшĕне çырма хĕррине илсе

 кайнă. Унпа пĕрле ывăлĕ пынă.

4.Ĕç вĕçленĕвĕ Ывăлĕ çырмаран çунашкана илсе улăхнă ,

 ашшĕне çак çунашка ăна ашшĕпе амăшĕ

 ватăлсан çырмана килсе пăрахма кирли

 çинчен каланă.

**5.Ыйтусемпе ĕçлени: (содержани тăрăх)**

А) Ашшĕпе ывăлĕ тăвайккине мĕн тума каяççĕ?

Ă) Ача çунашкана çырмаран туртса хăпарсан ашшĕне мĕн тет? Тупса вулар-ха çав вырăна тепĕр хут.

Б) Ачан сăмахне илтсен ашшĕпе мĕн пулса иртет?

В) Хайлав вĕçĕнче ватă çыннăн пурнăçĕ çинче мĕн пĕлтĕмĕр?

**6.Текста мĕнле астуса юлнине тĕрĕслеме клоуз-тест çыратпăр. Унтан тетрадьсене пĕр-пĕринпе ылмаштарса тĕрĕслетпĕр.**

Кинĕ,... ... çын, ватă çынна пăхма юратман.

Пĕр шартлама сивĕ кун ватă çынна ывăлĕ ... ... лартать те çырма хĕррине туртса каять. Ватă çынна ывăлĕ çунашкипе пĕрлех ... тĕксе антарса ярать. Çунашка хыççăн çырманалла ... юр ăшне пута-пута васкаса ана пуçлать. Ашшĕ ывăлне : „Эпĕ сана çĕнĕ ... илсе паратăп”,-тет. Ачи ăна итлесе тăмасть. Вăхат нумай та иртмест- ... сĕтĕрсе хăпарать.

- Ярăнма юрăхлă пуласть çук ĕнтĕ. Эпир ăна ... кĕртсе хурăпăр, вăл ваттисене ... ... çунашка пулĕ.

**7.Хайлава тишкерни ( икĕ ушкăнапайланатпăр)**

**1-мĕш ушкăн хуравламалли ыйтусем:**

-Ачасем, асăрхарăр-и, хайлавра сăнарсен ячĕсем çук. Автор сăнарсене мĕншĕн ят паман-ши?

- Мĕнле айăпшăн кинĕпе ывăлĕ ват çынна питĕ лайăх пăхма тытăнаççĕ?

-Калав сирĕнте мĕнле туйăм çуратрĕ? Сирĕн умра кăмăл-туйăма палăртмалли сăмахсем, хăвăра кирлине суйласа илĕр те мĕншĕнне ăнлантарăр?

(**тарăху, савăнăç,хĕрхенÿ, курайманлăх, хурлану, тĕлĕнÿ**)

**2-мĕш ушкăн хуравламалли ыйтусем:**

-Мĕншĕн-ха автор хайлава урăх ят мар, „Ăслă ача” тесе ят панă?

-Хайлав мĕнле предложенипе вĕçленет? Эсир ăна мĕнле ăнлантăр?

-Калав сирĕнте мĕнле туйăм çуратрĕ? Сирĕн умра кăмăл-туйăма палăртмалли сăмахсем, хăвăра кирлине суйласа илĕр те мĕншĕнне ăнлантарăр?

(**тарăху, савăнăç,хĕрхенÿ, курайманлăх, хурлану, тĕлĕнÿ**)

**6.Икшерĕн ĕçлени. Ваттисен сăмахĕсен вĕçне тупăр. Хăшĕ вĕсенчен хайлавăн тĕп шухăшĕпе килĕшÿллĕ?**

**7.Учитель сăмахĕ: Ватăлатпăр çав, тăван, ватăлатпăр.Каякан çулсен шутне чараймастпăр тесе юрлать чăваш юрăçи Адюков.** Тĕрĕс сăмахсем. Пурте ватăлатпăр. Апла пулсан ватлăхра хамăра та хисеплеччĕр тесен пирĕн ваттисене хисеплемелле. Патшалăх та , ачасем, çакна асра тытсах пулĕ 1992 çулхи июнĕн 1-мĕшĕнче президент указĕ тăрăх октябрĕн пĕрремĕшне ваттисен кунĕ тесе палăртнă.

Ачасем, сирĕн кашнин асанне, асатте,кукамай е кукаçи пур. Тен, нумайăшĕн пĕрлех пурăнаççĕ. Эсир вĕсене ăнланатăр-и? Пулăшатăр-и? (ачасен хуравĕсем)

8.Рефлекси: Ваттисен ĕçне хакламалли хут.

Мĕнле паллăпа хакланă пулăттăр асаннесепе асаттесен, кукамайпа кукçисен ĕçне-хĕлне? (оценка лартаççĕ, доска çине тухса çыпăçтараççĕ)

9.Паян сире урок кăмăла кайрĕ пулсан хĕвел шевли çÿлелле çĕклетпĕр, кăмала каймарĕ пулсан - пĕлĕт татки.Урокра тăрăшса ĕçленĕшĕн пысăк тав.

10. Килти ĕç: содержани,хайлав тăрăх ÿкерчĕк тăвасси е хайлав шухăшне уçса паракан 5 ваттисен сăмахĕ тупса çырасси.

11. Ачасен ĕçне хаклани.